Diari Oficial de la Generalitat Valenciana


Sumari del DOGV 7124, del 03-10-2013 (2013/9349)

RESOLUCIÓ de 23 de setembre de 2013, de la Conselleria d'Hisenda i Administració Pública, per la qual s'accepta la cessió gratuïta de l'ús del local de 86 m² de superfície ubicat en la planta baixa de l'edifici siti al carrer de José Simó Marín, s/n, d'Ontinyent (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7124

Data del DOGV
:   03-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9349


Data del document
:   23-09-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 23 de setembre de 2013, de la Conselleria d'Hisenda i Administració Pública, per la qual s'accepta la cessió gratuïta de l'ús del local de 86 m² de superfície ubicat en la planta baixa de l'edifici siti al carrer de José Simó Marín, s/n, d'Ontinyent (València). [2013/9349]  
Per mitjà de Reial Decret 1612/1987, de 27 de novembre, es van traspassar a la Comunitat Valenciana les funcions i servicis de l'Institut Nacional de la Salut.  
Entre els immobles que constaven en l'annex de l'esmentat Reial Decret figura el Centre d'Especialitats d'Ontinyent siti al carrer José Simó Marín, s/n, d'esta localitat, que consta en l'Inventari General de Béns i Drets de la Generalitat amb el codi 46/184/019/000. La Tresoreria General de la Seguretat Social manté la titularitat de l'immoble i la Generalitat exercix un dret d'ús sobre este.  
  
En l'esmentat immoble hi ha unes oficines de l'INSS síties en la planta baixa que ocupen una superfície de 86 m². Per la Direcció General de Règim Econòmic de la Sanitat, per mitjà d'ofici de 9 de març de 2012, es va indicar que les antigues oficines es trobaven desocupades, i es va sol·licitar que es realitzaren els tràmits necessaris per a la cessió de la superfície ocupada per estes.  
La Direcció General de Patrimoni de la Conselleria d'Hisenda i Administració Pública va sol·licitar a la Tresoreria General de la Seguretat Social, com a propietària de l'immoble, la cessió d'este segons el que establixen els articles 145 i 149 de la Llei 33/2003, de 3 de novembre, de Patrimoni de les Administracions Públiques.  
La Direcció General de la Tresoreria General de la Seguretat Social, amb data 1 d'abril de 2013, va elevar a la ministra d'Ocupació i Seguretat Social la proposta de cessió d'ús a favor de la Generalitat Valenciana, de l'esmentat local, propietat de la Tresoreria General de la Seguretat Social, amb destinació a la instal·lació de servicis públics sanitaris per la Conselleria de Sanitat.   
La ministra d'Ocupació i Seguretat Social, amb data 16 d'abril de 2013, va acordar cedir l'ús de l'immoble proposat a la Generalitat.  
L'article 44 de la Llei 14/2003, de 10 d'abril, de Patrimoni de la Generalitat, establix al punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de servicis públics competència de la Generalitat. I en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que «2. Té implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, l'immoble queda automàticament afecte al servici públic sanitari, i adscrit a la Conselleria de Sanitat, a qui correspon la seua administració, defensa i conservació.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per la Tresoreria General de la Seguretat Social del local de 86 m² de superfície, ubicat en la planta baixa de l'edifici siti en el carrer José Simó Marín, d'Ontinyent (València), amb referència cadastral 6689673TR7298V7999KY, que consta inscrit en el Registre de la Propietat d'Ontinyent, tom 235, foli 202, llibre 99, finca número 8566, inscripció 4a.  
  
Segon  
La cessió d'ús es condiciona a destinar el local a la instal·lació de servicis públics sanitaris per la Conselleria de Sanitat. La Generalitat disfrutarà de l'ús d'esta superfície, sense satisfer cap renda, si bé haurà de fer-se càrrec dels gastos d'instal·lació, conservació, manteniment i la resta de gastos i impostos que li corresponguen, entre els quals s'inclouen l'IBI i la resta d'impostos municipals i contribucions especials, així com els de formalització del document pertinent i els gastos registrals que, si és el cas, s'ocasionen.  
  
Tercer  
La present cessió s'entendrà lliure de càrregues, gravàmens, arrendaments i ocupants, condicionada que en un any, comptat a partir de la data en què es formalitze la cessió, la referida superfície es destine al fi cedit.  
Serà causa de resolució de la cessió i reversió automàtica a favor de la Tresoreria General de la Seguretat Social, que esta no es destine a l'ús previst dins del termini assenyalat en el paràgraf anterior, que deixara de fer-ho posteriorment, o que el cessionari no complira les condicions fixades, en els supòsits de les quals, la ministra d'Ocupació i Seguretat Social, amb un informe previ de la Tresoreria General de la Seguretat Social, declararà resolta la cessió i n'acordarà la reversió a esta, i el cessionari haurà d'abonar el valor dels deterioraments experimentats en els béns, prèvia taxació pericial.  
  
Quart  
El dret d'ús sobre el local acceptat haurà d'incorporar-se a l'Inventari General de Béns i Drets de la Generalitat.  
  
Quint  
Notificar esta resolució a la Tresoreria General de la Seguretat Social i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 23 de setembre de 2013.- El conseller d'Hisenda i Administració Pública: Juan Carlos Moragues Ferrer.